Mi magyarok előadássorozat - második évad
Paulinyi Tamás: Sámánok és Táltosok, a sámánság szerepe jelen korunkban és a magyar őstörténetben
Ismeretterjesztő-interaktív előadás
A tavalyi nagy érdeklődésre való tekintettel, idén is megszervezzük a magyarságról szóló ismeretterjesztő-tudományos interaktív előadássorozatunkat, melynek első előadója Paulinyi Tamás író, pszi-kutató.
Ki a sámán, mi a sámán? Különbözik-e a sámán a táltostól? A sámáni transzban valóban át lehet kelni a „szellemvilágokba”? Gyakori kérdések ezek a mai spirituális szubkultúrával ismerkedők körében. Különösképp, hogy manapság a neosamanizmus ugyanitt egyre nagyobb tért hódít, sorra alakulnak a sámándobkörök és az ősi hagyományokat ápoló csoportok. Nekünk magyaroknak nem kell mélyre ásnunk ehhez a múltba, jó ezer éve eleink is ebben a hitvilágban éltek.
De mi lehet a szerepe a jelenben a sámáni szemléletnek, mit adnak a ma emberének a sámáni gyakorlatok? Ezekre a kérdésekre ad választ Paulinyi Tamás író és tudatkutató, aki nemcsak a sámáni hagyományokat és tudatállapotokat mutatja be a téma szakértőjeként, de az előadás második felében egy általa vezetett dobmeditációval, sámáni „utazásra” is hívja a látogatókat…